{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - SAvjetovanje s javnošću za Obrazac prethodne procjene za nacrt prijedloga zakona o veterinarsko-medicinskim proizvodima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski veterinarski institut","OBRAZAC PRETHODNE PROCJENE ZA NACRT PRIJEDLOGA ZAKONA O VETERINARSKO-MEDICINSKIM PROIZVODIMA","Hrvatski veterinarski institut (HVI) podržava izradu Zakona o veterinarsko-medicinsikm proizvodima (VMP) u skladu s Uredbom EU 2019/6 Europskog parlamenta i Vijeća od 11. prosinca 2018. o veterinarsko-medicinskim proizvodima i stavljanju izvan snage Direktive 2001/82/EZ (SL L 4/43, 7.1.2019).\nMeđutim, u obrascu se navodi i određivanje nadležnosti ali iz njega nije razvidno da li predlagatelj namjerava djelatnost iz područja VMP-a ostaviti u nadležnosti Ministatrstva poljoprivrede i ustanova u sustavu veterinarske djelatnosti ili će ovlasti i djelatnosti za ovo područje dodijeliti drugim tijelima.\nU svrhu što bolje organizacije ovog segmenta važnog za kvalitetno funkcioniranje veterinarske struke i nadležnog tijela za zdravlje životinja (Ministarstva poljoprivrede) smatramo da je upravo sada prilika da se isprave nelogičnosti iz Zakona o izmjenama i dopunama Zakona o VMP (N.N.32/2019). \nKako se u obrascu spominje i promjena Uredba o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”), odnosno Uredba 2016/429, treba voditi računa da isto nadležno tijelo bude i za zdravlje životinja i za VMP. Ova dvije važne djelatnosti čine nerazdvojivu cjelinu. Također treba voditi računa da se delegiranjem nadležnosti nad VMP-ima drugim strukama dovode u pitanje i podzakonski akti, njihovo izdavanje i postupanje po njima. Odvajanjem VMP-a od ostatka veterinarske djelatnosti ne doprinosi kvaliteti sustava niti veterinarske struke nego suprotno.\nHVI je javni institut i dugogodišnji partner Ministarstva poljoprivrede u poslovima veterinarskog javnog zdravstva (koje uključuje i VMP) i poslovima zaštite zdravlja životinja. HVI stoga očekuje da će novim Zakonom o VMP i dalje za ovo područje biti ugovorna ustanova te stručnim i znanstvenim doprinosom te kvalitetnim radom smanjiti administrativno opterećenje, poboljšati unutarnje tržište i povećati dostupnost veterinarsko-medicinskih proizvoda te istodobno jamčiti visoku razinu zaštite javnog zdravlja, zdravlja životinja i okoliša.","Primljeno na znanje","U tijeku je osnivanje Povjerenstva za izradu novog Zakona o veterinarsko-medicinskim proizvodima (VMP) (ujedno i implementaciju VMP Uredbe), te će u njemu aktivno sudjelovati i HVI – na taj će način svi Vaši komentari i prijedlozi biti razmotreni i prokomentirani, kroz aktivno sudjelovanje i argumentiranu raspravu u koju će biti uključene i druge institucije i tijela na koje se predmetno područje veterinarstva odnosi.\nIzrada predmetnog propisa jedan je od ključnih prioriteta iz područja veterinarstva i sigurnosti hrane u narednom razdoblju – upravo iz tog razloga u donošenje ovog propisa bit će uključene sve relevantne državne i znanstvene institucije, a shodno konačnim rješenjima za pojedina područja, za obavljanje pojedinih aktivnosti iz područja VMP bit će određene najprimjerenije institucije, ovisno o mogućnostima ispunjavanja potrebnih preduvjeta za optimalno odrađivanje poslova iz pojedinih područja propisanih Zakonom o VMP."]